b'\n_START_ARTICLE_\nJausmai\n_START_PARAGRAPH_\nJausmai \xe2\x80\x93 \xc5\xbemogaus santyki\xc5\xb3 su tikrov\xc4\x97s daiktais ir rei\xc5\xa1kiniais i\xc5\xa1gyvenimas, o emocijos \xe2\x80\x93 tiesioginis aplinkos rei\xc5\xa1kini\xc5\xb3 ir situacij\xc5\xb3 i\xc5\xa1gyvenimas. Palyginti su emocijomis, jausmai yra gana pastov\xc5\xabs. Emocijos atspindi \xc5\xbemogaus santyk\xc4\xaf su kai kuriais objektais tam tikru metu ir tam tikromis aplinkyb\xc4\x97mis, taigi jie yra situaciniai_NEWLINE_i\xc5\xa1gyvenimai. Tuo tarpu jausmais \xc5\xbemogus i\xc5\xa1 aplinkos i\xc5\xa1skiria tuos rei\xc5\xa1kinius ir dalykus, kurie jam ypa\xc4\x8d svarb\xc5\xabs. Jausm\xc5\xb3 objektai yra pirmiausia tie rei\xc5\xa1kiniai ir tos s\xc4\x85lygos, nuo kuri\xc5\xb3 priklauso asmenybei reik\xc5\xa1ming\xc5\xb3 \xc4\xafvyki\xc5\xb3 raida. Atsirad\xc4\x99 kaip emocinio patyrimo apibendrinimo rezultatas, susiformav\xc4\x99 jausmai tampa \xc5\xbemogaus emocij\xc5\xb3 pamatu. Nuo j\xc5\xb3 priklauso, kaip vystosi m\xc5\xabs\xc5\xb3 emocijos bei kinta j\xc5\xb3 turinys. Asmenybei vystantis, susidaro jausm\xc5\xb3 hierarchi\xc5\xa1ka sistema \xe2\x80\x93 joje vieni jausmai vyrauja, kiti potencial\xc5\xabs, nerealizuoti. Vyraujan\xc4\x8di\xc5\xb3 jausm\xc5\xb3 turinys lemia_NEWLINE_asmenyb\xc4\x97s kryptingum\xc4\x85. \xc5\xbdmoni\xc5\xb3 jausmai skiriasi savo gilumu, pastovumu bei veiksmingumu. Jausmai atlieka dvi pagrindines funkcijas: signalin\xc4\x99 ir reguliuojan\xc4\x8di\xc4\x85.'